kardosdrur/scandi-wiki huggingface dataset:
Abu Omar al-Saif

Abu Omar al-Saif (1968/1969 – november, 2005) var et kaldenavn eller nom de guerre for en saudisk wahabist, islamist og terrorist der opholdt sig først i Afghanistan (1986-1988) og senere i det nordlige Kaukasus (1996-2005) som mufti for de arabiske terrorister der med base fra Tjetjenien udførte angreb i Kaukasus og Rusland. Han havde nære forbindelser til Osama bin Laden og Al-Qaeda.

Hans rigtige navn var
Muhammad bin Abdullah bin Saif al-Tamimi (
محمد بن عبد الله بن سيف التميمي
). og var også kendt under en række andre aliaser, al-Jaber, Abu Omar Mohammed bin Abdullah al-Saif, Mohammed bin Abdullah bin Saif al-Jaber og “Arabernes mufti i Tjetjenien”. Han er født i 1968 eller 1969 i Saudi-Arabien og døde i december 2005 i den sydrussiske republik Dagestan, efter en russisk antiterrorisme operation udført af russiske specialenheder under FSB. Omringet og uden mulighed for at slippe væk, sprængte han sig selv i luften sammen med sin anden kone.

Financier 
Al-Saif fungerede som liaison for muslimske organisationer på den Arabiske halvø, som han kanaliserede penge fra gennem en institution i Dagestan, sandsynligvis den saudiske Benevolence International Foundations lokale kontor i Dagestans hovedsted Makhatsjkala. Benevolence International Foundation fremstod som en humanitær organisation, men var i virkeligheden en front for al-Qaeda og er nu på opfordring af FN blevet forbudt på verdensplan. Pengene fordelte han videre til forskellige terrororganisationer i det sydlige Rusland. Hans forgænger i denne rolle var Ibn al-Khattab – en anden saudier der tidligere (19. marts 2002) var blevet dræbt af russiske sikkerhedsstyrker i Dagestan. Da Al-Saif selv blev elimineret tre år senere blev han muligvis efterfulgt af jordaneren Abu Hafs al-Urduni – han blev dog også dræbt af russiske specialstyrker 11 måneder senere, også i Dagestan. Efterfølgende Abu Hafs al-Urdunis død er den wahabistiske terrorbevægelse i Dagestan blevet fuldstændig udslettet.

Al-Saif er mistænkt for at have en forbindelse med terrorangrebet mod en række lejligheder i Moskva og Volgodonsk i 1999 og mistænkt for at have finansieret angrebet mod en skole i Beslan I 2004.

Shariadommer 
Under Zelimkhan Yandarbievs kortlivede islamiske regering i Tjetjenien fungere Al-Saif som "formand for shariadommerne" og var ansvarlig for implementering af islamisk ret. Han var desuden kendt som en ideologisk teoretiker og spirituel leder; en af hans artikler er bevaret i al-Qaedas online bibliotek Tawhed. Ligesom Al-Qaedas mediepropagandainstitution as-Sahab på treårsdagen for terrorangrebne i New York den 11. september 2001 udgav en video hvor al-Saif optrådte og roste al-Qaedas voldelige angreb.

Al-Saif skrev flere artikler og bøger, specielt relaterede til krigen i Irak og demokrati – som han anså som uislamisk og afgudsdyrkning., og konflikterne i Kaukasus – som han mente kun kunne løses gennem væbnet islamisk jihad

Referencer

Eksterne henvisninger 
 Al-Qaeda ideologist killed in Dagestan acted under cover of Islamic Foundation. Interfax, 16. december 2005. Sidst tilgået 10. oktober 2007 

Terrorister
Al-Qaeda
Terrorangrebet i Beslan
Akhmed Jevlojev

Akhmed Jevlojev (Emir Magas; født 1974) også kendt som Magomet Jevlojev var en ingusjietisk terrorist og officiel efterfølger til Sjamil Basajev.

Hans rigtige navn menes at være Ali Taziev og han var en tidligere ingusjietisk politimand indtil han tilsluttede sig tjetjenske separatister og terrorister. Jevlojev forsvandt sporløst i 1998 og blev erklæret officielt død i 2000.

Jevlojev var iblandt lederne af de grupper der i juni 2004 angreb en række ingusjietisk politistationer og dræbte over 90 ingusjietisk politi- og sikkerhedsfolk. Jevlojev. Han var også involveret i terrorangrebet mod en skole i september 2004 i byen Beslan i den sydrussiske republik Nordossetien, hvilket resulterede i en tre dages lang gidselaffære hvor mere 1.200 civile blev holdt fanget og afsluttede med en massakre der efterlod over 344 døde – heriblandt 186 børn.

Den 19. juli 2007 erklærede den omstridte hjemmeside KavkazCenter at Doku Umarov, præsidenten for den imaginære Tjetjenske republik Itschkeria, havde udnævnt Magomet Jevlojev som den nye militær-emir for de kaukasiske mujahidere (islamiske helligkrigere).

Eksterne henvisninger 
 Magas: Shamil Basaev’s Ingush Successor  The Jamestown Foundation

Personer fra Ingusjien
Terrorister
Terrorangrebet i Beslan
Volgodonsk

Volgodonsk (, ) er en by med  indbyggere, beliggende i Rostov oblast i det Sydlige føderale distrikt i Den Russiske Føderation. Volgodonsk ligger ved floden Don, mellem de to store industricentre Rostov ved Don (190 km mod vest) og Volgograd (230 km mod nordvest) og lige under 1.000 km. syd for Moskva. Volgodonsk er en vigtig industriby og et handelscenter.

Geografi 

Volgodonsk er med Volgo-Don-Kanalen placeret med adgang til både Don og Volga, hvorfra der er forbindelse til det Azovske Hav og Sortehavet mod syd, det Kaspiske Hav mod øst og Østersøen mod nord.

Udover havnen har byen adgang til omverdenen gennem en lufthavn (Volgodonsk lufthavn, VLK), en jernbane og motorvejsnet.

Klima 

Klimaet er tempereret fastlandsklima, med moderat kolde vintre og lidt snefald og meget varme somre. Januar – 7 grader Celsius, juli + 24 grader Celsius. Gennemsnitstemperaturen for hele året er +8,2 grader; maksimum målt +50 og minimum -34. Nedbør 550 mm.

Historie 

Volgodonsk blev grundlagt den 27. juli 1950 i forbindelse med bygningen af Volga-Don-Kanalen, som et sted til at huse arbejderne og af byggeriet og personalet til betjening af kanalen efter færdigkonstruktion. I 1956 fik bebyggelsen officiel status af by.

I 1990 og 2000 blev byen, sammen med Moskva målet for en række terrorangreb mod boligkomplekser der efterlod 14 døde i Volgodonsk.

Økonomi 

Volgodonsk har en travl havn og er et lokalt industricenter med en del tung industri.

12 km. syd for Volgodonsk ligger atomkraftværket Volgodonsk kraftværk bestående af en reaktor med en produktion på omkring 2 gigawatt, en yderligere reaktor er under opførelse. Kraftværket blev påbegyndt i 1981 og taget i brug 30. marts 2001 – det er Ruslands yngste atomkraftværk.

Transport

Kultur 
Byen har et teater og adskillige mindre scener, en kunst- og teaterskole, et museum for lokal historie, tre biografer, biblioteker, osv.

Galleri

Referencer

Eksterne henvisninger 

 Byens hjemmeside 
 Presse, nyheder, billeder, etc. 
 Info-Donsk. Online kort, adresse, telefonbog, mm. 
 Byportal 

Byer i Rostov oblast
Dale Mortensen

Dale Thomas Mortensen (født 2. februar 1939, død 9. januar 2014) var en amerikansk økonom. Han fik sin økonomiske grunduddannelse ved Willamette University og opnåede ph.d.-graden i økonomi ved Carnegie Mellon University. Han var ansat som videnskabelig medarbejder og professor ved Northwestern University fra 1965 til sin død.

Han gav banebrydende bidrag til besvarelse af spørgsmål knyttet til søgefriktioner i arbejdsmarkedet og modtog Nobelprisen i økonomi 2010 sammen med Peter Diamond og Christopher Pissarides.

Dale Mortensens far var danskfødt, og han gæstede siden begyndelsen af 1980'erne jævnligt Aarhus Universitet. Siden 2006 var han gæsteprofessor på det danske universitet, hvor han også opholdt sig, da nyheden om nobelprisen blev offentliggjort. Som en anerkendelse af sit arbejde fik Dale Mortensen i 2011 opkaldt en bygning på Aarhus Universitet efter sig.

Bøger 
 Dale T. Mortensen (2005),  Wage Dispersion: Why Are Similar Workers Paid Differently?, MIT Press.

Referencer 

Økonomer fra USA
Nobelprismodtagere i økonomi
Nobelprismodtagere fra USA
Ansatte ved Aarhus Universitet
Mercedes-Benz S-klasse

Mercedes-Benz S-klasse er den største sedan Mercedes-Benz markedsfører. Typen konkurrerer med andre topmodeller, som VW Phaeton, Maserati Quattroporte, BMW 7-Serie, Audi A8, Jaguar XJ/XJR, Cadillac DTS/Deville og Lincoln TownCar.

Topmodellen er S65 AMG, med en acceleration 0-100 på 4,5 sekunder.

Bilen er i det højeste prisklasse og er en salgssucces for Mercedes-Benz koncernen. 

Mercedes-Benz har nu introduceret en ny topmodel Mercedes-Benz Maybach som bygger på samme skabelon. Modellen er en hyldest til en af Mercedes-Benz chefdesignere Wilhelm Maybach.

S-klasse
Baghjulstrukne biler
Luksusbiler
Årets Bil i Europa
Leonard Nimoy

Leonard Simon Nimoy (26. marts 1931 – 27. februar 2015) var en amerikansk skuespiller, filminstruktør, digter, musiker og fotograf. Han var bedst kendt for at have spillet rollen som Spock i den amerikanske tv-serie Star Trek, og senere i de efterfølgende film.

Biografi

Opvækst og tidlig karriere 
Nimoy blev født i Boston, Massachusetts af jiddisch-talende jødiske immigranter fra Rusland.
Hans mor, Dora Spinner, var husmor og hans far, Max Nimoy, ejede en barberforretning. Nimoy begyndte som skuespiller, da han var 8 år gammel, men fik først en større rolle i et teaterstykke som 17-årig. Derefter, havde han en del mindre roller i b-film og tv-serier.

Karriere

Skuespiller 
Nimoy huskes bedst for rollen som Spock i den originale Star Trek tv-serie, som blev sendt fra 1966-1969. Han blev tre gange nomineret til en Emmy for at spille den rolle. Han lagde senere stemme til Spock i den animerede udgave af Star Trek fra 1973-1974. Nimoy medvirkede også i de seks første Star Trek-spillefilm.

Han spillede videnskabsmanden i filmen Invasion of the Body Snatchers (1978). I 1982 blev han nomineret til en Emmy for bedste birolle i tv-filmen A Woman Called Golda, som handler om Israel's første kvindelige præsident, Golda Meir.

Han instruerede Star Trek III: The Search for Spock (1984), Star Trek IV: The Voyage Home (1986) og bagefter en helt anden slags film, nemlig Three Men and a Baby (1987).

Nimoy spillede endnu en gang sin berømte rolle som Spock i filmen Star Trek (2009), mens Zachary Quinto spillede en yngre udgave af Spock.

Fotograf 
I 1971 studerede han fotografi på UCLA, men færdiggjorde ikke studiet. Nimoy udgav digte, som han illustrerede med sine fotografier.

I 2003 meddelte han, at han ville stoppe sin karriere som skuespiller, for i stedet at koncentrere sig om sin karriere som fotograf. Han udstillede sort-hvide fotografier af nøgne kvinder. Eksempler på hans kunst kan ses på www.leonardnimoyphotography.com.

Privat 
Nimoy blev gift to gange. I 1954 giftede han sig med Sandra Zober, som han blev skilt fra i 1987. Han fik to børn med hende; instruktøren Adam Nimoy og Julie Nimoy. I 1988 giftede han sig med skuespilleren Susan Bay, som han forblev gift med frem til sin død i 2015.

Død 
Nimoy døde den 27. februar 2015 ved sit hjem i Bel Air, i en alder af 83 år.

Referencer

Eksterne henvisninger 

 

Skuespillere fra USA
Hollywood Walk of Fame
Star Trek-skuespillere
Monocyt

Monocytter er kroppens "skraldemænd", og deres job er at optage og tilintetgøre fremmede mikroorganismer og udslidte/døde celler. Monocytter er aktive både i blodet og i andre væv. Ved infektion vil et større antal monocytter gå ud i vævet, hvor de omdannes til makrofager, der er i stand til at nedbryde de indtrængende mikroorganismer. Denne evne til at nedbryde mikroorganismer gør makrofagerne til en vigtig del af kroppens forsvar mod infektion. Makrofager / monocytter er blandt de første af immunsystemets celler, der opdager bakterier eller virus ved en begyndende infektion. De har derfor også til opgave at alarmere de øvrige celler i immunsystemet, især lymfocytterne.

Dendritceller er differentierede monocytter, hvis hovedfunktion er at præsentere antigener og aktiverer T-cellerne. De kaldes også for APC eller AP-celler (antigen-presenting cells).

Indhold i blodet

Se også

 Uspecifikt immunforsvar
 Ebolavirus

Eksterne links 
 Blodets funktioner og bestanddele. Bloddonorerne i Danmark 

Blodlegemer
Immunforsvar
Abu Zaid

Abu Zaid (fuldstændigt navn: Ahmad Nasser Eid Abdullah Al-Fajri Al-Azimi også kaldt Abu Zaid Al-Kuwaiti, Abu Omar Al-Kuwaiti og Abu Dzeit; (død 16. februar 2005) var en kuwaitisk islamistisk al-Qaeda terrorist og jihadist aktiv først i Afghanistan og senere i den russiske republik Tjetjenien og bredere i det nordlige Kaukasus

Abu Zaid arbejdede som skuespiller i et kuwaitisk børneprogram på TV indtil han opdagede religion og startede som imam ved Safwan Bin Omayah moskeen i Kuwait City. Han blot dog hurtigt fyret for ulovligt at have indsamlet donationer fra moskeens brugere. I 1998 tog han til Afghanistan hvor han sandsynligvis trænede i al-Qaeda træningslejren al-Faroog nær Kandahar. I oktober 1999 fortsatte han videre til Tjetjenien.
Den 16. februar 2005 sprængte Abu Zaid sig selv i luften efter at være blevet omringet af russiske specialstyrker i hans tilholdssted i Ingusjien. Han var mistænkt for talrige terrorangreb, inklusiv terrnrangrebet med en skole i Beslan i 2004.

Abu Zaid var gift med en tjetjensk kone, med hvem han havde to børn. Derudover havde han, ifølge andre tilbageholdte jihadister, et homoseksuelt forhold til den anden terrorist Magomed Khashiev.

Referencer 

Terrorister
Terrorangrebet i Beslan
Personer fra Kuwait
Die Grünen (Østrig)

Die Grünen ( De Grønne) eller Die Grünen – Die Grüne Alternative er et politisk parti i det østrigske parlament.

Partiet blev formet i 1986 med navnet Grüne Alternative, og blev efterfølgende sluttet sammen med det mere konservative grønne parti Vereinte Grüne Österreichs (Østrigs forenede grønne VGÖ, grundlagt 1982) og det mere progressive parti Alternative Liste Österreichs (Østrigs Alternative Liste ALÖ, grundlagt 1982). Siden 1993 har partiet gået under det officielle navn Die Grünen – Die Grüne Alternative. Der er stadig forskelle indenfor partiet i henhold til de gamle partiformationer, hvilket kommer til kende i forskelligheder i holdninger mellem delstatspartierne og det nationale. 

Ud over økologiske sager så som beskyttelse af miljøet kæmper de grønne også for minoriteters rettigheder og går ind for en socio-økologisk (ökosozial) skattereform. Deres kerneværdier er ifølge deres partiprogram fra 2001: "direkte demokrati, ikke-vold, økologi, solidaritet, feminisme (betydende promotionen af kvinders bemyndigelse) og selvbestemmelse" . Hovedparten af de grønnes mærkesager henvender sig til en yngre, bybefolkning af højere uddannelse. 

Partiet er medlem af De Europæiske Grønne.

Noter 

Grønne partier
Grynen, Die (Østrig)
Partier repræsenteret i Europa-Parlamentet
Langeskov Idrætsforening

Langeskov Idrætsforening (forkortet LIF) er en klub for tennis- og fodboldinteresserede.
Foreningen blev stiftet den 1926. Efter en periode i de lavere serier fik LIF igen efter 2001 et fodboldhold placeret i Fyns serie 1.

Ekstern kilde/henvisning 
 LIFs officielle hjemmeside
 S1 2007, pulje 1 

Fodboldklubber under DBU Fyn
Idrætsforening
Hallstattkulturen

Hallstattkulturen er en arkæologisk kultur i Centraleuropa ca. 800 - 450 f.Kr. i bronzealder og jernalder i det meste af Nord- og Nordøsteuropa. Kulturen er opkaldt efter sit typested, Hallstatt, en landsby ved en søbred i Salzkammergut i Østrig sydøst for Salzburg. 
En østlig kulturzone med Kroatien, Slovenien, det vestlige Ungarn, de østlige og sydlige dele af Østrig, Mähren og Slovakiet kan skilles fra en vestlig kulturzone med det nordlige Italien, Schweiz, det østlige Frankrig, det sydlige Tyskland og Bøhmen. Den vestlige zone tilskrives ofte kelterne.

Den efterfølgende arkæologiske kultur i det meste af Centraleuropa var La Tène-kulturen.

Eksterne henvisninger 

Urhistorie og forhistorie
Weekend Music

Weekend Music er det tredje studiealbum fra Kim Larsen & Kjukken, udgivet i 2001. Albummet har solgt 35.0000 eksemplarer.

Spor

Personel

Musikere 
Kim Larsen – vokal, guitar
Karsten Skovgaard – guitar, kor
Bo Gryholt – bas, kor
Jesper Rosenqvist – trommer, kor
 Yderligere musikere
Zididada - guitar, kor (3)
Erik Fryland - programmering (3)
Stine Frandsen - kor (4, 5)
Trille Palsgaard - kor (4, 5)
Stina Stina - kor (6)
Chief 1 - alle instrumenter (7)
Steen Svare - guitar (10)
Niels Brachi - bas (10)
Gert Smedegård - trommer (10)
Christian Hermansen - horn (10)
Hans Nybo - horn (10)
Kasper Fredholm - horn (10)
Esben Just - keyboards (11)
Elith "Nulle" Nykjær - klarinet (11)

Produktion 
Poul Bruun - producer (1-6, 8, 9, 12, 13)
Erik Fryland - producer (3)
Chief 1 - producer (7) 
Kim Hyttel - producer (10, 11) 
Lars Overgaard - teknik, mix
Nikolaj Vinten - mastering
1, 2, 4-6, 8, 9, 12 og 13 er indspillet i Medley Studio, 27. juni 2000

Kilder 

Kim Larsen & Kjukken-album
Album fra 2001
Det var en torsdag aften

Det var en torsdag aften er et livealbum / dvd udgivet af Kim Larsen & Kjukken den 18. november 2002. Koncerten blev optaget på Fredericia Teater i april 2002 og var den afsluttende for bandet efter en større turné rundt i Danmark. 

Repertoiret er et sammendrag af hele koncerten og er sammensat af store Kim Larsen-hits suppleret med enkelte Gasolin'-sange og gamle danske viser. Video-udgaven består af hele koncerten på i alt 32 numre med fokus hovedsageligt på Sange fra glemmebogen og kendte Kim Larsen-sange. Koncerten fik stor ros af flere aviser. 

Albummet har indtil videre solgt 152.000 eksemplarer.

Albumversion 
Langebro [live]
Jyllingevej [live]
Dengang jeg var lille [live] 
Om 100 år [live] 
Sølvstænk i dit gyldne hår [live] 
Tik tik [live] 
Pianomand [live] 
Flyvere i natten [live]
Kirsten og vejen fra Gurre [live] 
Lille Henry [live] 
Som et strejf af en dråbe [live] 
Joanna [live] 
Sammen & hver for sig [live]
Fru Sauterne [live] 
Den allersidste dans [live]

Videoversion 
Sort sort sort
Der er noget i luften
Jyllingevej
Den første gang jeg så dig
Så længe skuden kan gå
Dengang jeg var lille
Kalendervender Tage
Jeg plukker fløjlsgræs
Om hundrede år
Du er sød
Det var en lørdag aften
Spindevisen
Engang var jeg vidunderbarn
Som et strejf af en dråbe
Joanna
Sølvstænk i dit gyldne hår
Mandalay
Luth og fløjte
Adolf
ABC-visen
Tik tik
Pianomand
Kirsten og vejen fra Gurre
Flyvere i natten
Lille Henry
Sonny Boy
I dit korte liv
Kys mig godnat
Sammen & hver for sig
Fru Sauterne
Langebro
Den allersidste dans

Referencer 

Kim Larsen & Kjukken-album
Album fra 2002
Henri Becquerel

Antoine Henri Becquerel (født 15. december 1852 i Paris, død 25. august 1908 i Le Croisic) var en fransk fysiker, der i 1903 delte Nobelprisen i fysik med Pierre og Marie Curie for sit studie om radioaktivitet.

SI-enheden for måling af radioaktivitet (Becquerel) er opkaldt efter ham.

Referencer

Eksterne henvisninger 

Personer fra Paris
Fysikere fra Frankrig
Nobelprismodtagere i fysik
Nobelprismodtagere fra Frankrig
Franskmænd i 1800-tallet
Franskmænd i 1900-tallet
Glemmebogen - Jul & nytår

Sange fra glemmebogen – Jul & nytår er et album udgivet af Kim Larsen & Kjukken den 8. november 2004. Albummet indeholder en række julesange.

Albummet solgte 130.000 eksemplarer i 2004, og var dermed årets bedst sælgende album. Det var andet år i træk, at Kim Larsen & Kjukken toppede albumsalgslisterne, idet 7-9-13 fra året før med over 140.000 solgte eksemplarer også havde toppet listen.

Spor 
 "Der er noget i luften" - 2:17
 "En rose så jeg skyde" - 3:25
 "Juletræet med sin pynt" - 2:00
 "Så' det jul" - 2:58
 "Et barn er født i Betlehem" - 3:14
 "Julen har bragt velsignet bud" - 2:26
 "Børn og voksne i kærlig krans" - 2:35
 "Højt fra træets grønne top" - 3:32
 "Velkommen igen, Guds engle små" - 2:53
 "Sikken voldsom trængsel og alarm" - 2:50
 "Kimer, I klokker!" - 3:13
 "Sig nærmer tiden" - 2:36
 "Lysets engel går med glans" - 2:33
 "Tak for alt i det gamle år" - 2:44

Referencer 

Kim Larsen & Kjukken-album
Album fra 2004
Julealbum
Sange fra glemmebogen

Sange fra glemmebogen er det fjerde studiealbum af den rock-pop-gruppe Kim Larsen & Kjukken, der udkom den 26. november 2001 på Medley Records. Albummet indeholder indspilninger af gamle danske sange, i overvejende akustiske versioner. Det er det første Kim Larsen-album uden egne skrevne sange. Kim Larsen har sagt om albummet: "Det her album er udtryk for arv og gæld. Det er jo sange, som jeg ubevidst eller måske helt bevidst har stjålet en masse fra".

Sangen "På Griffenfeldts Kapel" var genstand for en kontrovers med børnene til den afdøde forfatter Frank Jæger. Sangen er en indspilning af Jægers digt I Helligaandshuset, mens det regner, hvor Kim Larsen har ændret linjen "Det hvide rare rum, der ligger udenom" til "Det store hvide rum, der ligger udenom", samt udeladt to vers. Sangen blev derfor fjernet fra det andet oplag Sange fra glemmebogen, og erstattet med et andet Frank Jæger-digt, "Kirsten og Vejen til Gurre".

Sange fra glemmebogen debuterede på førstepladsen af hitlisten. I oktober 2003 modtog albummet fem-dobbelt platin for 200.000 solgte eksemplarer. Albummet rundede 234.000 solgte eksemplarer i 2007.

Medvirkende 
Kim Larsen – akustisk og elektrisk guitar, sang
Bo Gryholt – bas, synthesizer, kor
Karsten Skovgaard – elektrisk guitar, synthesizer, kor
Jesper Rosenqvist – trommer, kor
 – producer
Peter Simonsen – ass lydtekniker, elektronik wizard

Spor

Noter
"På Griffenfeldts Kapel" erstattet med "Kirsten og vejen fra Gurre" på genudgivelse i 2002.

Hitlister og certificeringer

Ugentlige hitlister

Årslister

Certificeringer

Kilder

Eksterne henvisninger
Kim Larsen & Kjukken: Sange Fra Glemmebogen, discogs.com

Kim Larsen & Kjukken-album
Album fra 2001
Luft under vingerne

Luft under vingerne er det andet studiealbum fra den danske poprock-gruppe Kim Larsen & Kjukken, der blev udgivet den 4. november 1998 på Medley Records. Albummet er produceret af svenske Max Lorentz, der ligeledes producerede debutalbummet, Kim Larsen & Kjukken (1996). Luft under vingerne har solgt 113.000 eksemplarer.

Spor

Medvirkende 
Kim Larsen – akustisk og elektrisk guitar, sang
Karsten Skovgaard – elektrisk guitar, synthesizer, kor
Jesper Rosenqvist – trommer, kor
Bo Gryholt – bas, synthesizer, kor
Max Lorentz – producer
Peter Simonsen – ass lydtekniker, elektronik wizard

Kilder

Eksterne henvisninger 
Kim Larsen & Kjukken: Luft Under Vingerne, discogs.com

Kim Larsen & Kjukken-album
Album fra 1998
Franky Lee

Franky Lee er et svensk punkband, dannet i 2006. Bandet er et sideprojekt for Millencolin's guitarist Mathias Färm og indeholder også to andre veteraner fra den svenske punkscene: den tiligere Peepshows-guitarist Magnus Hägerås og Randy-trommeslager Fredrik Granberg – Färm er blevet citeret for at sige at han tager bandets fremtid meget seriøst.
Bandet har taget sit navn fra Bob Dylan-sangen “The Ballad of Frankie Lee and Judas Priest”, ligesom Judas Priest tidligere har gjort.

Franky Lee’s første album, Cutting Edge, blev indspillet i Färm's eget studio, Soundlab Studios, i Örebro, Sverige og blev udgivet 29. januar 2007.

Punkgrupper
Rockgrupper fra Sverige
Absolute Christmas 3

Absolute Christmas 3, kompilation i serien Absolute Christmas udgivet i 1998.

Spor

Disc 1 

 Shu-bi-dua – "Den Himmelblå" 
 Carnie & Wendy Wilson – "Hey Santa!" 
 Hanson – "Merry Christmas Baby" 
 Alvin Stardust – "So Near To Christmas" 
 The Bellamy Brothers – "Tropical Christmas" 
 Cliff Richard – "Christmas Alphabet" 
 Boney M – "Zion's Daughter" 
 Eternal – "When You Wish Upon a Star" 
 Smokie – "It Won't Be Christmas" 
 Bamse – "Jul På Vimmersvej" 
 Triple & Touch – "Ding Dong Merrily On High" 
 Vanessa Williams – "Have Yourself A Merry Little Christmas" 
 Goombay Dance Band – "Christmas At Sea" 
 The Pretenders – "2000 Miles" 
 Sailor – "It's Christmas Again" 
 Stig Rossen – "Mary's Boy Child"

Disc 2 

 Nana Mouskouri – "Ave Maria" 
 Diana Ross – "Let It Snow! Let It Snow! Let It Snow!" 
 Bobby Helms – "Jingle Bell Rock" 
 Jim Reeves – "Blue Christmas" 
 Dean Martin – "Rudolf The Red Nosed Reindeer" 
 Brenda Lee – "Rockin' Around The Christmas Tree" 
 Fats Domino – "Frosty The Snowman" 
 Stevie Wonder – "What Christmas Means To Me" 
 The Jackson 5 – "I Saw Mommy Kissing Santa Claus" 
 Diana Ross & The Supremes – "Little Bright Star" 
 Aretha Franklin – "Joy To The World" 
 Roger Whittaker – "The First Noël" 
 Bing Crosby – "White Christmas" 
 Lene Siel – "Nu Tændes Tusind Julelys" 
 Robson & Jerome – "Silent Night" 
 Take 6 – "Hark! The Herald Angels Sing"

Eksterne henvisninger 
 Absolute Christmas 3 front- og backcover

3
Album fra 1998

sv:Absolute#Övriga album utgivna i serien Absolute